Zapisnik sjednice Vijeća roditelja Osnovne škole Donji Lapac održane dana 16.12.2019. godine u prostoriji zbornice Osnovne škole Donji Lapac s početkom u 16:00 sati.

Prijedlog dnevnoga reda:

1. Usvajanje zapisnika s prethodne sjednice
2. Davanje suglasnosti za promjenu I stranog jezika u Engleski jezik
3. Možebitno

Nazočni: Irena Kantar, Mirjana Dotlić Danijela Dražić, Zorica Kukić te tajnik škole Zlatko Brnjas

Izočni: Ljubica Borovičkić, Sofija Divjak, Kata Kristić, Božica Palata.

Predjednica Vijeća roditelja otvara sjednicu, pozdravlja nazočne članove te konstatira da je na sjednici nazočan dovoljan broj članova za punovažno odlučivanje, te čita prijedlog dnevnoga reda. Pita članove ima li primjedbi i nadopuna na navedeni dnevni red. Pitanja i primjedbi nema te predsjednica daje na glasovanje navedeni dnevni red.

ODLUKA: Javnim dizanjem ruku prijedlog dnevnoga reda ove sjednice jednoglasno je usvojen sa 4 javna glasova.

AD1.) Usvajanje zapisnika s prethodne sjednice

Predsjednica čita prvu točku dnevnoga reda, pita članove imaju li pitanja ili primjedbi na Zapisnik sa prethodne sjednice, pitanja i primjedbi nema, te predsjednica daje na glasovanje.

ODLUKA: javnim dizanjem ruku usvaja se Zapisnik sa prethodne sjednice. Ova Odluka jednoglasno je donešena sa 4 javna glasa.

AD2.) Davanje suglasnosti za promjenu I stranog jezika u Engleski jezik

Predsjednica čita drugu točku dnevnoga reda, te navodi kako će u njoj nešto više reći tajnik Škole. Riječ uzima tajnik koji pozdravlja članove te ističe kako su protekli tjedan Osnovnu školu Donji Lapac posjetili službenici Ministarstva znanosti i obrazovanja zajedno sa pomoćnikom Ministrice te da su dali upute Školi kako postupiti da se Engleski jezik prebaci na prvi strani jezik, te tajnik navodi kako je Školi za to potrebna suglasnost Vijeća roditelja, Tajnik navodi članovima kako je Škola izradila plan nadoknade sati za drugo polugodiše kako bi djeca isvojila potrebna znanja I. stranog jezika, te da će Engleski kao prvi strani jezik biti organiziran od 1. – 4. razreda, a od 5. – 8. kao drugi strani jezik. Nakon tajnikova izlaganja roditelji su izrazili zadovoljstvo u vezi promjene I. stranog jezika. Riječ uzima predsjednica Vijeća roditelja, pita članove imaju li što za dodati, pitanja i primjedbi. Pitanja i primjedbi nema, te predsjednica daje na glasovanje.

ODLUKA: Javnim dizanjem ruku daje se suglasnost Osnovnoj školi Donji Lapac za promjenu I. stranog jezika u Engleski od 1. – 4. razreda. Ova suglasnost je dana sa 4 javna glasa.

AD3.) Možebitno

Predsjednica čita treću točku dnevnoga reda, pita članove imaju li što za dodati. Riječ uzima gospođa Mirjana Dotlić te ističe kako je Božićni sajam bio uspješan te kako je lijepo organiziran i ističe sve pohvale djeci i učiteljima ali i svima sudionicima na humanitarnoj akciji. Nakon izlaganja članova riječ uzima predsjednica, pita je li došlo do otvorenja Školske dvorane, riječ uzima tajnik te navodi kako još nije te da se je termin pomakao zbog protekloga štrajka te da će se ista otvoriti u sljedećem obrazovnom razodoblju. Nakon tajnikova izlaganja riječ uzima predsjednica, pita članove imaju li što za dodati. Pitanja i primjedbi nema, te predsjednica zaključuje sjednicu.

Sjednica je završila u 17:00 sati.

Zapisničar: Predsjednica Vijeća roditelja:

Zlatko Brnjas Zorica Kukić